title: بوش‌کند
text: بوش‌کند ، یا روحلار کندی (اینگیلیسجه. Ghost town، آنادولو تورکجه سی. Hayalet kasaba، فارسجا. شهر متروکه) ایقتیصاد، سیاست، ساواشما، قیتلیق و  آؽری طبیعی ایتفاقلارا  گؤره بوتون اهالیسی کؤچموش و بوشالدیلان بیر کند، شهر و یا تیکینتیلر بؤلومونه دئییلیر.  شهرلرین بوشالماسینین آیری اهمیتلی سبب‌لری کیمی کوتلَوی مریضلیک‌لری میثال گؤسترمک اولار. تئرمین کیمی اهالی‌نین سایی کوتلوی شکیلده آزالان شهرلره ده عایید ائدیلیر. اصیل بوش‌کند  یئرلی اهالی طرفین‌دن تامامیله بوشالدیلمیش شهرلردیر. بونا مثال اولاراق، کالیفورنیاداکی بودی شهرینی، یا مونتانا اوستانینده یئرلشن باناک و ایتالیاداکی کراکو شهرینی گؤسترمک اولار. چاغداش عصرده بوش‌کندلر  توریست‌لرین ان چوخ زیارت ائتدیک‌لری یئرلردن‌دیر. آنجاق بعضی شهرلره گیرمک خطرلی، حتی یاسالارا قارشی حیساب اولونور. بونلارا مثال اولاراق اوکراین اراضیسنده یئرلشن چرنوبیل و یا پریپیات شهرلرینی گؤسترمک اولار.
  
  آذربایجان 
  آذربایجان جومهوریتی اراضی‌سینده بیر نئچه بوش‌کند واردیر. بونلار ائرمنی‌لرین آذربایجان قاراباغ تورپاقلارینی ایشغال ائتمه‌سی نتیجه‌سینده یارانمیش‌دیر. ایندی بوتون دونیا طرفین‌دن تانینان یالنیز بیر شهر مؤوجوددور. بو آغدام شهری‌دیر. شهر 1993-جو ایل جولایین 23-ده ایشغال اولونموش و یئرلی اهالی شهردن زورلا قووولموش‌دور. اینسان حاقلارینی گؤزلمک (هیومن رایتس واچ) قورومونون 1994-جو ایله عایید حیساباتیندا ائرمنی‌لرین آغدام شهرینی هئچ بیر لوزوم اولمادان داغیتمالاری باره‌ده بیلگی وئریلمیش‌دیر.
  
  قایناقلار 
   اینگیلیسجه و تورکجه ویکی‌پدیا صفحه‌لری